system
Răspunde în limba română, în stilul Wikipedia, cat mai corect gramatical.
user
Care sunt cele mai importante informații despre Biserica Udricani?
assistant
Biserica Udricani, una dintre cele mai vechi biserici din București, a fost construită în 1735 de către Clucerul Udricani, în vremea domniei lui Grigore II Ghica. 

Începând cu secolul al XVIII-lea, pe lângă biserica Udricani au funcționat Așezămintele Udricani constând din azilul de bătrâni, școala românească și școala de caligrafie. În 1877 a fost construit Institutul de Binefacere "Protopop Teodor Economu". La Așezămintele Udricani au învățat: Ienăchiță Văcărescu, Anton Pann, Barbu Paris Mumuleanu, Petre Ispirescu și alții.

Deși a fost afectată de focul cel mare din 23 martie 1847 totuși, cu ajutorul enoriașilor din mahalaua Udricani, printre care și librarul Iosif Romanov, biserica a fost refăcută. Astfel, la data de 8 februarie 1848, aici s-a înregistrat oficierea cununiei dintre Hristache Ioanin, dascălul și Virginia Romanov, nași fiindu-le „Iosif cărturarul și Ecaterina soția sa”.

Începând cu anul 2005, Biserica și Așezămintele Udricani s-a aflat în proces de renovare sub patronajul Guvernului României prin Direcția Monumentelor Istorice a Ministerului Culturii și Cultelor. În șantierul arheologic deschis lângă biserică s-au găsit peste 25 de cruci, datând din anii 1802-1816, cele mai vechi din perimetrul central al orașului București.

Biserica se află pe strada Iuliu Barasch nr. 11 în București, Sectorul 3, la est de Piața Sf. Vineri și în vecinătatea Teatrului Evreiesc de Stat.

Monument istoric 
Biserica Udricani are statut de monument istoric, .

Note

Bibliografie 
 Cristian Romano, Anuarul Arhivelor Municipiului București 1/1996

Legături externe 

 www.udricani.ro  - Site web oficial
 Harta Monumentelor Istorice din București
 Biserica Udricani, 15 iunie 2012, CrestinOrtodox.ro
 Esența miraculoasă a credinței, prietenia, 16 noiembrie 2008, Loreta Popa, Jurnalul Național

 Atelier de creație sub semnul Luminii Învierii , 2 aprilie 2010, Ioan Bușagă, Ziarul Lumina

Biserici ortodoxe din București
Monumente istorice de arhitectură din București
Biserici din secolul al XVIII-lea din România